E Transvaal.—Kwi mfazwe eyaqala mzuza pakati kwama Bulu nabamnyama emazantsi angase Ntshonalanga ase Trans­vaal, kuvakala ukuba ama Bulu akakabi nanto aseleke ayifumana. U Mankoroane (ngu Msutu?) ekutiwa yinkosi ene mpahla, usemi, kodwa enama Ngesi ambalwa nje, uti akanako ukuzi nqanda izipitipiti empini yake. Akubonakali ukuba le mfazwe yopela msinya.

Emapepeni ase Tinara siqonda ukuba ukurodomsha kukulile kufupi nalo dolopu. Umfazi we Lawu ufunyenwe sele zaku ncinitwa ngamadoda amabini, abanjiweyo sibala nje.—U Mr. Kleinhans usinde ku Nondala obe sele pantse ukumhlahla intloko ngomhlakulo. U Mr. Kleinhans ngu’mbi wendlela usukati i Lawu alinike idobilityi ezintatu ngokuba limenzele umsetyenzana. Libe ke liyadlula. Asale ezilungiselela ukuba alale. Ibuye ebusuku inkunzi ye Lawu imfumane elele pantsi kwe *kiliva.* Hlasi umhlakulo. Iti mayitsho entloko, itsho pezu kwe nqwelana leyo. Kupululu u Kleinhans. I Lawu licele koxongo. Libanjwe. Kuti xa lisiwa etolongweni yase Tinara ibe lunyalo.

Umfi u Mr. Patrick McLoughlin.—Ucingo lusi zisele udaba olu lusizi lokufa—nge siqupe—kuka Mr. McLoughlin, umcokeli wepepa lase Oudtshoorn, e Ofisi yake ngolwesi Hlanu 23 June. Ingaba abaninzi kubantu bakowetu abalazi eli nene xa kunjalo, singabazisa ukuba u Mr. McLoughlin ngomnye waba hlobo baba mnyama abanga ziwayo ngabo benzelwa ubulungisa. Iminyaka emininzi ube yi Editor ye pepa lase Cape Town ebeli pantsi ko Mr. Saul Solomon, siteta i *Cape Argus—* ipepa elaziwayo ukuba seloko litetelela amalungelo omntu omnyama. Nguye lo Mr. McLoughlin ke obe silwa ezo mfa­zwe. Tina babaziyo ubukulu bezinto asenzele zona sifaka usizi lwetu esi *Gidimini* ukuze luhlale kona ixesha elide.

INCWADI ZABA BALELI

“ISIGIDIMI” KABINI NGE NYANGA.

Port Alfred, June 13th, 1882.

Nkosi Mhleli :—Ndikubongoza ukuba uke ufake lamazwana kwipepa lezikulu zohlanga. Nditanda ukuke nditete ngale ndawo yoku puma kwepepa lama Xosa kabini ngenyanga, kanjako ndibuza kwakulondawo kuwe nakuba baleli bako ukuba: “Kunjanina wakuli shicilela ipepa elo nje ngoko ingcinga zamadoda zinjalo, uze unyuse imali ulitumele kwabalifuna kabini ngenyanga, balifumane kanye ngenyanga aba batanda lipume kanye, mhlaumbi bangalifumani kanye, boda bangene nabo ukuba bayalutanda uhlanga lunyuka, mna andiboni qinga lokuba elipepa lipume kabini, kuba asinayo nentlanganiso esinga xoxa kuyo into ezinje ngezi akuko nto yoda ibe yiyo ngapandle kokuba sibe nentlanganiso, somana ukulahla izandi kupela kwelopepa lenyanga ezingasokuze zipumelele nakanye kwanje ngoko sekunjalo kakade. Ingati ukuba yenzekile londawo uti wena ufake isaziso sexesha elo cingwa nguwe ukuba woba nako emva kwalo, ukulikupa ipepa elo. Kubonakala mhlope ukuba ufuna bonke abatati be *Sigidimi* bevuma ukuba kube njalo akusokuze kube njalo kuba izinto zonke sizenza ngesandla esiyekeleleyo kakubi, ngangokuba singade siposwe nanga matamsanqa akoyo ngalamaxesha, kude kufike amashwa mhlaumbe. Kuhlanga oluntsundu kuko lendawo yokuba ufanelana omnye eteta mhla­umbe ebonisa amalungelo, bati abanye badukise ngati abalifundi ipepa kanti kulungile ukubonisana ngendawo elungileyo ne ngalunganga ngokubala epepeni. Andazi kambe nokuba okukumata kuzisa itamsanqa, sendobona ngeloxa ukuba ndisapila mhlaumbe kungaba kunjalo, kodwa ukuba akunjalo sozisola exesheni soda singe ngesasipapamile ngapambili kokuba afike amashwa. Madoda masazi ukuba kuya tetwa ukuze abantu baziwe ukuba bako apa kulamaxesha asemlungwini, ko­dwa ukuba site tu abasokusenzela malungelo abelungu, bobona imizamo yetu ukuze basenzele kuba sipantsi kwabo ; umhlaba ngowabo asina mhlaba tina nento, kodwa kotiwa nina ke ukuze ezizinto zenzeke? Makubeko intlanganiso kupela kweyona nto yosenza “Imbumba yamanyama” sibe nezwi elinye kupela emasilitumele kwi ntlanganiso yemicimbi yelilizwe (Parliament). Intlanganiso ayifuni namacebo okwenziwa kwayo kuba kutatwa umzekelo kweyo Titshala ibeko ngamaxesha e *holidays* nayo ukulungiselela abamgama ingako kwezindawo: Lovedale, Heald Town, Graham’s Town, Port Elizabeth, &c., ngokulula kunga kangelwa ezindlekweni kuba kade kupunyelelwa nzima ukuze into ibe yiyo.

Funo Cumbela.

[Inteto zale ncwadi zeze ngqondo. Beku funeka abafundi betu beyetyisile lenteto. Awetu amanqaku pezu kwayo siwenze kumhlati we *Mpawana—*Editor *Sigidimi.]*

ISAZISO.

UKUTSHATYALALISWA KWE BURRWEED.

NGEGUNYA endilinikwa si Sahluko I. so Mteto wa 27 we 1864, ndindwebisa bonke abemi bemihlaba kulo mandla wase Dikeni, ukuba bazenza izisulu zokohlwaywa ngohlobo oluxelwa kwi sahluko III. salo Mteto, ngokunyabela lento ikukuncotula bayitshise i Burrweed egama limbi liyi *Xanthium Spinosum* esukuba imile emasimini mhlaumbi emhlabeni wabo.

I Field Cornet ziya kunjuzwa imfanelo zazo ngokumalunga nale ndawo ezizezo zibalwe kwi sahluko III. salomteto ukankanyiweyo. Nazo I Commissioner ze Municipality ziya latiswa kwi sahluko VI. salomteto ukankanyiweyo.

ALEX. STEWART, C.C.

Chairman of the Alice Divisional Council

Kwi Office ye Mantyi

E-Alice 20 May, 1882.

INTLANGANISO YO TITSHALA.

MANENE: Ndiyazisa ukuba amadoda ale ntlanganiso ayakudibana e Bofolo (Fort Beaufort) ngolwesi Tatu, 12 July. U Mongami u Jesse Shaw, Esq., wazisile ukuba wovuya ukudibana namalungu ale ntlanganiso ngomhla lowo.

J. WILLIAM GAWLER,

St. Matthew’s Mission Honorary Secretary,

14 June, 1882.

UMHLA WOKU VULA E-LOVEDALE.

UDODANA no mtinjana ofunda kwesi Sikolo bacelwa ukuba babalule umhla woku qalwa komsebenzi we mfundo, ongowe 2 August, 1882. Ukuba kunga fikwa ngaxesha ’nye ngabo bonke kubanga ukuba umsebenzi ungahambi ngokunqwenelekayo.

EKWEZANA (Victoria East), ngo 10 June, 1882, kulele ezandleni zika Yesu, u Elizabeth N. Msikinya (ozelwe ngu Booy Nginda,) inkosikazi ka Rev. David Msikinya wase Annsbaw.

Izihlobo ezikude mazamkele lo mbiko.

Key C. 888,888 Omnye-Waba-Culi.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| : s.s | s .d1 : t.1 | 1 : s | S.S | s .s : s.fe | s : S | S.S | s .d' : tl | 1 : s |
| : m.n | m .n : f.f | f : n | n.n | r .r : r.r | r : r | f.f | n .n : f.f | f : n |
| : d'.d1 | d':— ,s : 1.1 | d' : d' | d'd1 | r1.r :d.'d' | d1 : t | tt | d1:— .s : 1.1 | d1 :d' |
| : d.d | d.d : d.d | d : d | d'd' | t:-.t : 1.1 | s : s | S.S | d.d : d.d | d : d |
| Ngu-Ye | ho - va ono- | kwa - zi | Ku-nge | ko -nto anga- | ya - zi | ngu-Ye | ho - va obo- | nayo |
| : s.s | r1:— .r1 :r'.r’ | r1 : s | S.S | s .n : f.S | 1 : 1 | d'.d1 | s .n1 : m'.m1 | r' : d1 |
| : n.n | s .1 :s.fe | fe : s | f.f | m :— .d : d.n | f : f | f.f | s .s : f.f | f : n |
| : d'.d' | r'.1 : 1.1 | 1 : t | tt | d1.d' :d\d' | d' :d' | d’.d1 | r .d1: tt | t : d |
| : d.d | ti.d : r.r | r : s | S.S | d'.ta : l.s | f : f | 1.1 | t .s : s.s | s : d |
| Into | zo - nke eze- | nzwayo | Neze- | nzi- wa eku- | hie - ni | Nezi- | gci - nwa entliz’ | yweni. 1 |

Heald Town, 17 May, 1882,